**Sveučilište u Rijeci**

**Fakultet za menadžment u turizmu i ugostiteljstvu**

**Opatija**

**Obrazloženje financijskog plana za 2023.godinu s projekcijama za 2024. i 2025. godinu**

* 1. **Uvod – sažetak djelokruga rada**

Fakultet za menadžment u turizmu i ugostiteljstvu obrazuje i usavršava kadrove za turističko – ugostiteljsku djelatnost u okviru preddiplomskog (dva studija) , diplomskog (četiri studija) te dva poslijediplomska doktorska i dva specijalistička studija, od kojih se jedan izvodi i na engleskom jeziku te nudi programe cjeloživotnog obrazovanja, obavlja znanstvenu i stručnu djelatnost, kao i izdavačku i savjetodavnu.

Fakultet za menadžment u turizmu i ugostiteljstvu djeluje od 1960.godine, a od 1974. u sastavu je Sveučilišta u Rijeci.

* 1. **Zakonske i druge pravne osnove**

Izrada Prijedloga financijskog plana temelji se na:

* Zakonu o proračunu, (NN br. 87/08,136/12 i 15/15, 144/2021)
* Zakonu o znanstvenoj djelatnosti I visokom obrazovanju (NN 123/03, 198/03, 105/04, 174/04,

02/07, 46/07,45/09, 63/11, 94/13, 139/13, 131/17)

* Pravilniku o proračunskim klasifikacijama, ( NN br. 26/10.NN 1/20)
* Pravilniku o proračunskom računovodstvu i računskom planu, (NN br. 27/05, 114/10, 124/14, 115/15, 87/16,3/18, 108/20,)
* Pravilniku o financijskom izvještavanju u proračunskom računovodstvu (NN 27/05, NN 32/11, NN 3/15, NN 37/22)
* Odluci o programskom financiranju javnih visokih učilišta u Republici Hrvatskoj u akademskim godinama 2018./2019., 2019./2020., 2020./2021. i 2021./2022. (NN 87/18 od 28.9.2018.),

U izradi Plana korištene su:

- Upute za izradu prijedloga financijskog plana razdjela 080-Ministarstvo znanosti i

 obrazovanja za razdoblje 2023.-2025. godine.

- Upute Sveučilišta u Rijeci, s danim limitima

* 1. **Obrazloženje programa (aktivnosti i projekata)**

**Program 3705** - visoko obrazovanje - odvija se kroz djelatnosti:

**A621002** - Redovna djelatnost (izvor 11)

* sadrži sredstva koja su limitirana i navedena u Uputama Ministarstva znanosti i obrazovanja,

a služe za podmirenje troškova plaća i materijalnih prava zaposlenika te naknadu za nezapošljavanje invalida i rad Studentskog zbora.

 Izvršenje 2021. Plan 2022. Plan 2023. Plan 2024. Plan 2025. 5/4

*EUR 2 711 003 2 712 640 3 006 144 3 006 144 3 061 44 100*

**A622122** – Programsko financiranje javnih visokih učilišta (izvor 11)

* sadrži sredstva koje Proračun osigurava za sufinanciranje materijalnih troškova nastavne i znanstvene djelatnosti, a sukladno Odluci o programskom financiranju iz 2018.godine.
* Fakultet samostalno upravlja tako dodijeljenim sredstvima, a najvećim dijelom ih koristi za

osiguranje odvijanja procesa nastave podmirujući troškove energije, režijskih troškova, osnovnog potrošnog materijala (papir, toneri..), tekućeg održavanja opreme i zgrade, izdavanja časopisa i slično.

Cilj Uprave Fakulteta je povećanje dodatnog financiranja troškova znanstvene djelatnosti temeljeno na rezultatima.

Izvršenje 2021. Plan 2022. Plan 2023. Plan 2024. Plan 2025. 5/4

*EUR 256 138 269 379 252 544 252 544 252 544 100*

**A679089 – Redovna aktivnost – ostali izvori financiranja**  (izvor 31, 43).

obuhvaćaju:

* osnovnu djelatnost Fakulteta – visoko obrazovanje – izvođenje akreditiranih školskih programa na području društvenih znanosti, znanstvenom polju ekonomije, na preddiplomskom, diplomskom i poslijediplomskom (doktorski i specijalistički studiji) te programima cjeloživotnog obrazovanja.(43)
* znanstveno-istraživačku stručnu djelatnost - u znanstvenom području društvenih znanosti, znanstvenom polju ekonomije, te srodnim drugim znanstvenim područjima i poljima (43)
* djelatnost vezanu za suradnju s gospodarstvom, jedinicama lokalne samouprave i drugim subjektima na tržištu - izradu projekata, studija, strategija i sl. (31)
* izvođenje seminara i radionica za vanjske polaznike, održavanje kongresa i konferencija, izdavačku djelatnost i sl. (31)

U ukupnim prihodima Fakulteta sudjeluju s nešto više od jedne trećine.

Najveći dio prihoda te aktivnosti odnosi se na školarine studenata. Plan se temelji na upisnim kvotama, prolaznosti, trendovima i prijašnjim pokazateljima (43), a raspored tih sredstava usmjeren je na osiguravanje boljeg standard studiranja, kao i standarda zaposlenika.

Plan/projekcije za sljedeće razdoblje izrađen je prema načelu opreznosti s obzirom na neizvjesnost u opskrbi energijom i rastućom inflacijom.

 Izvršenje 2021. Plan 2022. Plan 2023. Plan 2024. Plan 2025. 5/4

 *EUR 1 261 336 1 207 778 1 492 188 1 406 450 1 446 450 102*

**A679072** – EU projekti i ostali izvori financiranja (izvor 51,52,61) – trenutno aktivni projekti su:

* INCOMPEDU – Innovative Competence in Online Higher Education – suradnja i razmjena dobre prakse
* On-it – Online Intership in Tourism – smjernice za izvođenje prakse na daljinu
* Campmaster - usklađivanje potreba kamping industrije s vještinama koje se stječu na na studijskim programima
* HyPro4ST – poticanje međunacionalne aktivnosti u turističkom sektoru
* Social Green Deal – razumijevanje odnosa industrije i socijalnog dijaloga u procesima ozelenjavanja lokalnih gospodarstava
* CEKOM – razvoj tehnoloških rješenja za urbane sredine, pri kraju
* ReCeZa <https://www.fthm.uniri.hr/znanost/eu-projekti/receza> - pri završetku
* Recept <https://www.fthm.uniri.hr/znanost/eu-projekti/recept> - pri završetku
* BOLSTER – utjecaj klimatskih promjena, prelazak na zelena gospodarstva, predfinanciranje

Namjera Fakulteta je da se intenzivira ovaj način suradnje s europskim partnerima, kako zbog uključenosti u suvremene znanstveno-istraživačke trendove, tako i zbog vidljivosti Fakulteta u

europskoj akademskoj zajednici.

K tome, sredstva iz EU fondova omogućuju dodatno zapošljavanje i educiranje.

Od nekih završenih projekta očekuju se uplate krajem 2022. i početkom 2023. godine, što je uvršteno u Plan.

Struktura prihoda prema aktivnostima:

Tablica 1:



* 1. **Ciljevi provedbe programa u trogodišnjem razdoblju**

Prilagođavanje novim oblicima izvođenja nastave (online, hibrdino) iziskuje i kontinuirano

veće ulaganje u IT i audio opremu, ali i u investicijsko održavanje zgrade, a ponajviše u obnovu elektro instalacija u starom dijelu zgrade.

Daljnje investicijsko ulaganje u „staru zgradu“ odnosi se na dovršenje uređenja prostora Centra za poslijediplomske studije i Ureda za studente, kako bi se osigurala bolja komunikacija sa studentima i ostalim polaznicima kao i bolji radni uvjeti.

Sve te i ostale aktivnosti usmjerene su ka održavanju visoke kvalitete uvjeta studiranja i rada

u ustanovi.

* 1. **Pokazatelji uspješnosti**

Ministarstvo znanosti i obrazovanja uspješnost visokih učilišta prati kroz pokazatelje razvijanja i unapređivanja nastavničke kompetencije, uspješnosti studiranja, osiguranje opreme i resursa za učenje i potporu studentima kao i ulogu Fakulteta u društvu te znanstvenu produktivnost i popularizaciju znanosti.

Pokazatelji:

Tablica 2:



Obrazloženje financijskog plana je i obvezujući odgovor u Upitniku o fiskalnoj odgovornosti, sastavnom djelu Izjave o fiskalnoj odgovornosti. (Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN br.139/10 i 19/14, 19/15, 95/19)

 Dekanica:

 prof.dr.sc.Sandra Janković

 **……………………………….**